ddrg/super_eurlex huggingface dataset:
(37)

Efter at have fået meddelt disse oplysninger hævdede ansøgeren, at ALS for fysisk eksport fungerede som en tilladt godtgørelses- eller substitutionsgodtgørelsesordning. Ansøgeren fremførte, uden dog at fremlægge nye faktiske oplysninger eller beviser for sine påstande, at den indiske regering havde indført en tilstrækkelig kontrol i overensstemmelse med grundforordningen. I den forbindelse henviste ansøgeren til følgende kontrolelementer, som den indiske regering havde adgang til: angiveligt nøjagtige SION-normer for den pågældende vare, oplysninger om mængden af materialer og færdige varer i import- og eksportdokumenter (afskibningskvittering og importanmeldelse), toldregistret over import og eksport i henhold til ALS for fysisk eksport, registret over det faktiske forbrug (jf. betragtning 33), det såkaldte DEECB-register (»Duty Entitlement Export Certification book«) og andre kontrolordninger, som de indiske myndigheder benytter sig af i deres forvaltning af punktafgifter (for at sikre, at der ikke uretmæssigt anmodes om kreditter for punktafgifter (»CENVAT-kreditter«) på materialer, der indføres toldfrit i henhold ALS). Ansøgeren fremførte også, at Kommissionen måtte sætte tal på, hvor unøjagtige SION-normerne var. Ansøgeren hævdede desuden, at en kontrolordning ikke nødvendigvis skal anvendes til at vurdere sammenhængen mellem de indførte materialer og de færdige varer for hver enkelt forsendelse for at være i overensstemmelse med grundforordningen. Endelig påstod ansøgeren, at Kommissionen ikke kan indføre udligningsforanstaltninger over for ALS, fordi den er bundet af resultaterne af tidligere undersøgelser.
KOMMISSIONENS BESLUTNING

af 3. december 2004

om godkendelse af planerne for udryddelse af klassisk svinepest hos vildtlevende svin og nødvaccination af sådanne svin i den nordlige del af Vogeserne i Frankrig

(meddelt under nummer K(2004) 4538)

(Kun den franske udgave er autentisk)

(EØS-relevant tekst)

(2004/832/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (1), særlig artikel 16, stk. 1, andet afsnit, og artikel 20, stk. 2, og

ud fra følgende betragtninger:

Frankrig har følgelig forelagt en plan for udryddelse af klassisk svinepest hos vildtlevende svin i den nordlige del af Vogeserne til godkendelse. Frankrig agter desuden at indføre vaccination af vildtlevende svin i samme område og har også forelagt en plan for nødvaccination til godkendelse.

De franske myndigheder har givet tilladelse til, at der anvendes en levende svækket vaccine mod klassisk svinepest (stamme C) til immunisering af vildtlevende svin via udlagt lokkemad.

VEDTAGET FØLGENDE BESLUTNING:

Artikel 1

De af Frankrig forelagte planer for udryddelse af klassisk svinepest hos vildtlevende svin i det i bilagets punkt 1 angivne område godkendes.

Artikel 2

De af Frankrig forelagte planer for nødvaccination af vildtlevende svin i det i bilagets punkt 2 angivne område godkendes.

Artikel 3

Frankrig træffer straks de fornødne foranstaltninger for at efterkomme denne beslutning og offentliggøre foranstaltningerne. Frankrig underretter straks Kommissionen herom.

Artikel 4

Denne beslutning er rettet til Den Franske Republik.

(1) EFT L 316 af 1.12.2001, s. 5. Ændret ved tiltrædelsesakten af 2003.

(2) EFT L 200 af 30.7.2002, s. 37.

BILAG

1) Områder, som udryddelsesplanen skal gennemføres i

A. Inficeret område

Det område af departementerne Bas-Rhin og Moselle, der ligger vest for vej D 264 fra den tyske grænse ved Wissembourg til Soultz-sous-Forêts, nord for vej D 28 fra Soultz-sous-Forêts til Reichshoffen (området omfatter hele Reichshoffen kommune), øst for vej D 62 fra Reichshoffen til Bitche og dernæst øst for vej D 35 fra Bitche til den tyske grænse (i Ohrenthal) og syd for den tyske grænse fra Ohrenthal til Wissembourg, samt det bælte på 5-10 km omkring dette område, hvor der vaccineres.

B. Overvågningszone

Det område af departementerne Bas-Rhin og Moselle, der ligger nord for motorvej A4 fra Strasbourg til Herbitzheim og øst for Canal des Houillères og Saar-floden fra Herbitzheim til Sarreguemines.

2) Områder, som planen for nødvaccination skal gennemføres i

Det område af departementerne Bas-Rhin og Moselle, der ligger vest for vej D 264 fra den tyske grænse ved Wissembourg til Soultz-sous-Forêts, nord for vej D 28 fra Soultz-sous-Forêts til Reichshoffen (området omfatter hele Reichshoffen kommune), øst for vej D 62 fra Reichshoffen til Bitche og dernæst øst for vej D 35 fra Bitche til den tyske grænse (i Ohrenthal) og syd for den tyske grænse fra Ohrenthal til Wissembourg, samt et bælte på 5-10 km omkring dette område.
(3)

Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet har forelagt planer for Kommissionen for godkendelse af virksomheder med henblik på samhandelen inden for Fællesskabet med fjerkræ og rugeæg.
(3)

Situationen blev taget op til fornyet vurdering. Egypten informerede Kommissionen om, at der ville blive truffet strenge foranstaltninger over for producenter, inspektører, eksportører og pakkecentraler, som ikke overholder Egyptens instrukser vedrørende eksport af kartofler til Fællesskabet. Der blev truffet yderligere foranstaltninger med hensyn til identifikation af de skadegørerfrie områder, nedsættelse af plantesundhedscertifikatets gyldighed fra 15 til syv dage, forøgelse af antallet af inspektører, strengere regler om mærkning af sække og skærpede bestemmelser for virksomheder, som ønsker at eksportere kartofler til Fællesskabet.
(1)

Kommissionens beslutning 2002/887/EF (2) bemyndiger medlemsstaterne til at indrømme undtagelser fra visse bestemmelser i direktiv 2000/29/EF for naturligt eller kunstigt væksthæmmede planter af Chamaecyparis Spach, Juniperus L. og Pinus L. med oprindelse i Japan for begrænsede perioder og på særlige betingelser.
DA Den Europæiske Unions Tidende L 358/33

KOMMISSIONENS BESLUTNING

af 29. november 2004

om bemyndigelse til midlertidigt at undtage indførsel af jord fra Australien fra visse bestemmelser i Rådets direktiv 2000/29/EF

(meddelt under nummer K(2004) 4449)

(2004/827/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1,

under henvisning til anmodning fra Australien, og

ud fra følgende betragtninger:

(1) I henhold til direktiv 2000/29/EF må jord med oprindelse i visse tredjelande principielt ikke indføres i EF.

(2) Australien har anmodet om tilladelse til indførsel i Fællesskabet af en lille mængde jord fra Australien, der som led i en ceremoni skal anbringes på en australsk statsborgers grav i Belgien.

(3) Jorden vil blive underkastet en passende behandling, før den forlader Australien, og være ledsaget af et officielt certifikat udstedt af de australske myndigheder som bevis herfor.

(4) Kommissionen mener, at der ikke er risiko for spredning af skadegørere på planter eller planteprodukter, hvis jorden behandles som foreslået af Australien.

(5) Medlemsstaterne bør derfor i en begrænset periode bemyndiges til at indrømme undtagelser med henblik på at tillade indførsel af små mængder jord på særlige behandlingsbetingelser.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed —

VEDTAGET FØLGENDE BESLUTNING:

Artikel 1

Medlemsstaterne bemyndiges hermed til at indrømme undtagelser fra artikel 4, stk. 1, i direktiv 2000/29/EF, for så vidt angår forbuddet i direktivets bilag III, del A, nr. 14, for jord fra Australien.

For at være omfattet af undtagelsen skal jorden opfylde de specifikke betingelser i bilaget, indføres i Fællesskabet mellem den 20. november 2004 og den 31. januar 2005 og være bestemt til ceremoniel brug.

Bemyndigelsen tilsidesætter ikke eventuelle yderligere bemyndigelses- eller procedurekrav i henhold til andre bestemmelser.

Artikel 2

Medlemsstater, som indrømmer undtagelser i henhold til denne beslutning, forelægger Kommissionen en rapport herom inden den 1. marts 2005.

Artikel 3

Denne beslutning er rettet til medlemsstaterne.

Udfærdiget i Bruxelles, den 29. november 2004. På Kommissionens vegne Markos KYPRIANOU Medlem af Kommissionen

(1) EFT L 169 af 10.7.2000, s. 1. Senest ændret ved Kommissionens direktiv 2004/102/EF (EUT L 309 af 6.10.2004, s. 9).
(3)

Hensigten med fravigelsesbestemmelsen er at ophæve fradragsretten for moms på udgifter til varer og tjenesteydelser, når den afgiftspligtige persons eller den afgiftspligtige persons personales privatforbrug eller mere generelt en ikke-erhvervsmæssig anvendelse af disse udgør over 90 % af den samlede anvendelse. Foranstaltningen fraviger artikel 17 i direktiv 77/388/EØF, ændret ved artikel 28f i direktivet, og kan retfærdiggøres ud fra behovet for at forenkle momsopkrævningsprocedurerne. Foranstaltningen har kun en yderst beskeden indvirkning på størrelsen af det skyldige momsbeløb i det endelige forbrugsled.
DA Den Europæiske Unions Tidende L 357/35

RÅDETS AFGØRELSE

af 19. november 2004

om beskikkelse af et tysk medlem af Det Økonomiske og Sociale Udvalg

(2004/819/EF, Euratom)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 259,

under henvisning til traktaten om oprettelse af Det Europæiske Atomenergifællesskab, særlig artikel 167,

under henvisning til Rådets afgørelse 2002/758/EF, Euratom af 17. september 2002 om beskikkelse af medlemmerne af Det Økonomiske og Sociale Udvalg for perioden fra den 21. september 2002 til den 20. september 2006 (1),

under henvisning til den kandidatliste, som den tyske regering har forelagt, og

efter at have indhentet udtalelse fra Kommissionen for De Europæiske Fællesskaber —

TRUFFET FØLGENDE AFGØRELSE:

Eneste artikel

Peter KORN beskikkes som medlem af Det Økonomiske og Sociale Udvalg som efterfølger for Dagmar BOVING for den resterende del af dennes mandatperiode, dvs. indtil den 20. september 2006.

Udfærdiget i Bruxelles, den 19. november 2004. På Rådets vegne J. P. H. DONNER Formand

(1) EFT L 253 af 21.9.2002, s. 9.
DA Den Europæiske Unions Tidende L 357/34

RÅDETS AFGØRELSE

af 19. november 2004

om beskikkelse af et tysk medlem af Det Økonomiske og Sociale Udvalg

(2004/818/EF, Euratom)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 259,

under henvisning til traktaten om oprettelse af Det Europæiske Atomenergifællesskab, særlig artikel 167,

under henvisning til Rådets afgørelse 2002/758/EF, Euratom af 17. september 2002 om beskikkelse af medlemmerne af Det Økonomiske og Sociale Udvalg for perioden fra den 21. september 2002 til den 20. september 2006 (1),

under henvisning til den kandidatliste, som den tyske regering har forelagt, og

efter at have indhentet udtalelse fra Kommissionen for De Europæiske Fællesskaber —

TRUFFET FØLGENDE AFGØRELSE:

Eneste artikel

Alfred GEISSLER beskikkes som medlem af Det Økonomiske og Sociale Udvalg som efterfølger for Ulrich FREESE for den resterende del af dennes mandatperiode, dvs. indtil den 20. september 2006.

Udfærdiget i Bruxelles, den 19. november 2004. På Rådets vegne J. P. H. DONNER Formand

(1) EFT L 253 af 21.9.2002, s. 9.
I bilag I affattes afsnittet vedrørende zone F således: »Zone F SPANIEN: — Provinserne Cádiz, Málaga, Sevilla, Huelva, Córdoba, Cáceres og Badajoz — Provinsen Jaén (distrikterne (comarcas) Jaén og Andujar) — Provinsen Toledo (distrikterne Oropesa, Talavera de la Reina, Belvis de Jara og Los Navalmorales) — Provinsen Ciudad Real (distrikterne Horcajo de los Montes, Piedrabuena, Almadén og Almodóvar del Campo). PORTUGAL: — Landbrugsministeriets regionalkontor (Direcção Regional da Agricultura) i Alentejo: kommunerne (concelhos) Niza, Castelo de Vide, Marvão, Ponte de Sôr, Crato, Portalegre, Alter-do-Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos; Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal (øst for A2, sognene (freguesias) Santa Susana, Santiago og Torrão) og Gavião (sognene Gavião, Atalaia, Margem og Comenda) — Landbrugsministeriets regionalkontor (Direcção Regional da Agricultura) i Ribatejo e Oeste: kommunerne Montijo (sognene Canha, S. Isidoro de Pegões og Pegões), Coruche, Salvaterra de Magos, Almeirim, Alpiarça, Chamusca (sognene Pinheiro Grande, Chamusca, Ulme, Vale de Cavalos, Chouto og Parreira), Constância (sognet Sta Margarida de Coutada) og Abrantes (sognene Tramagal, S. Miguel do Rio Torto, Rossio ao Sul do Tejo, Pego, Concovoadas, Alvega, S. Facundo, Vale das Mós og Bemposta).«
(3)

Den 12. november 2004 bekræftede ICTY's anklagemyndighed, at Miroslav BRALO er varetægtsfængslet ved Det Internationale Krigsforbrydertribunal. Den 3. december 2004 bekræftede ICTY's anklagemyndighed, at Dragomir MILOSEVIC er varetægtsfængslet ved tribunalet. Disse to personer bør derfor fjernes fra listen i bilaget til fælles holdning 2004/694/FUSP.
1.

I medfør af artikel 1, litra c), fortsætter projektlederen i samarbejde med de cambodjanske væbnede styrker indsatsen med henblik på registrering, forvaltning og sikring af våbenlagre samt fastlæggelse af politik, retningslinjer og praksis på dette område. Med henblik herpå fører projektlederen tilsyn med de projekter, der tidligere er gennemført i militærregion 1 (Stung Treng), militærregion 2 (Kampong Cham), militærregion 3 (Kampong Speu), militærregion 4 (Siem Reap) og militærregion 5 (Battambang). I nært samarbejde med forsvarsministeriet fastlægger og gennemfører han et yderligere projekt om sikker oplagring og registrering af det kongelige gendarmeris våben i alle 24 provinser. Dette vil omfatte bygning af oplagringsfaciliteter på kort og mellemlang sigt, uddannelse af relevant personale på alle niveauer og registrering af alle våben i forsvarsministeriets centraliserede database. Projektlederen tilrettelægger på samme betingelser et tilsvarende projekt i den særlige militærregion Phnom Penh og fortsætter på nationalt niveau indsatsen inden for uddannelse, systemudvikling og registrering af våben. De gennemførte projekter skal omfatte bistand med støtte fra eksperter på området til den cambodjanske regerings program for større og mindre offentlige ceremonier for destruktion af overskudsvåben fra militæret, hvor det er hensigtsmæssigt, indsamlede våben og eventuelle overskudsvåben fra hæren og politi- og sikkerhedsstyrkerne.
(1)

De landelister, der anvendes ved dataindsamlingen, er det nødvendigt at opdatere for at lette indsamlingen af harmoniserede statistiske data og for at dække nye behov for data om nye destinations- og oprindelseslande som følge af ændret rejseadfærd.
(3)

Hensigten med undtagelsesforanstaltningen er helt at ophæve fradragsretten for merværdiafgiften (moms) på udgifter til varer eller tjenesteydelser, når den afgiftspligtige persons eller den afgiftspligtige persons personales privatforbrug og mere generelt en ikke-forretningsmæssig anvendelse af disse udgør over 90 % af den samlede anvendelse. Denne undtagelsesforanstaltning, der fraviger artikel 17, kan retfærdiggøres ud fra en betragtning om, at det er nødvendigt at forenkle momsopkrævningen.
(5)

At opretholde en international fiskeriorganisation for at forvalte fiskeriet i farvande, der henhører under blot to parters jurisdiktion, er unødvendigt og ineffektivt. Fællesskabet bør derfor træde ud af Gdansk-konventionen —
(3)

Det Europæiske Råd i Thessaloniki opfordrede Kommissionen til at undersøge muligheden af at bevilge midler under udgiftsområde 3 i de finansielle overslag under hensyn til behovet for at sikre, at de mest presserende strukturelle behov på dette område kan opfyldes i perioden 2004-2006 og at tillade en bredere definition af solidaritet, der blandt andet omfatter fællesskabsstøtte til forvaltning af de ydre grænser.
DA Den Europæiske Unions Tidende L 375/30

KOMMISSIONENS BESLUTNING

af 20. december 2004

om ændring af beslutning 2004/614/EF for så vidt angår anvendelsesperioden for beskyttelsesforanstaltninger mod aviær influenza i Sydafrika

(meddelt under nummer K(2004) 5011)

(EØS-relevant tekst)

(2004/892/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), særlig artikel 18, stk. 7,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (2), særlig artikel 22, stk. 6, og

ud fra følgende betragtninger:

(1) Ved Kommissionens beslutning 2004/614/EF af 24. august 2004 om beskyttelsesforanstaltninger over for højpatogen aviær influenza i Den Sydafrikanske Republik (3) vedtog Kommissionen en række beskyttelsesforanstaltninger over for aviær influenza i strudsefugleflokke i Sydafrika.

(2) Det er nødvendigt, at der går mindst seks måneder, fra strudsefuglene er blevet destrueret og de inficerede bedrifter desinficeret, før der igen gives tilladelse til import af kød og æg fra strudsefugle fra Sydafrika til Fællesskabet. I lyset af den nuværende situation bør de allerede vedtagne beskyttelsesforanstaltninger forlænges.

(3) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

I artikel 7 i beslutning 2004/614/EF ændres »1. januar 2005« til »31. marts 2005«.

Artikel 2

Denne beslutning er rettet til medlemsstaterne.

Udfærdiget i Bruxelles, den 20. december 2004. På Kommissionens vegne Markos KYPRIANOU Medlem af Kommissionen

(1) EFT L 268 af 24.9.1991, s. 56. Senest ændret ved tiltrædelsesakten af 2003.

(2) EFT L 24 af 30.1.1998, s. 9. Senest ændret ved Europa-Parlamentets og Rådets forordning (EF) nr. 882/2004 (EUT L 165 af 30.4.2004, s. 1).

(3) EUT L 275 af 25.8.2004, s. 20.
(1)

De operationelle behov og behovet for effektivt at bekæmpe organiserede former for kriminalitet gennem Europol kræver, at Australien tilføjes på listen over de tredjelande, som Europols direktør bemyndiges til at indlede forhandlinger med.
(4)

I henhold til den gældende fravigelse kan Det Forenede Kongerige begrænse lejeres og leasingtageres fradragsret til 50 % af den indgående afgift på leje og leasing af firmabiler, når disse også anvendes til private formål. Det Forenede Kongerige kan ligeledes undlade at sidestille anvendelse til privat brug af en bil, der er bestemt for virksomheden, og som en afgiftspligtig person har lejet eller leaset, med tjenesteydelser mod vederlag. Takket være fravigelsen er lejere/leasingtagere fritaget for at føre kørselsregnskab over privatkørsel i firmabiler og for at svare afgift af privatkørsel i den enkelte bil. Der er altså tale om en forenkling, som derudover også begrænser mulighederne for misbrug gennem ukorrekt bogføring.
(2)

Formålet med fravigelsen var at hindre misbrug i forbindelse med afgiftsfritagelsen for investeringsguld og derved forhindre visse former for svig og unddragelse.
(7)

Det er derfor nødvendigt at forlænge gyldighedsperioden for den fravigelsesbestemmelse, der blev indrømmet i henhold til beslutning 2000/746/EF, indtil et direktiv, der rationaliserer undtagelsesbestemmelserne i medfør af artikel 27 i direktiv 77/388/EØF, og som dækker momsunddragelse i forbindelse med undtagelsen for investeringsguld, træder i kraft, eller indtil den 31. december 2009 afhængigt af, hvilken af de to datoer der indtræder først.
(2)

Østrig, Tyskland, Italien og Spanien har indsendt dokumentation, for at nogle akvakulturbrug på deres område kan opnå status som akvakulturbrug, der er godkendt med hensyn til VHS og IHN i ikke-godkendte zoner. Af dokumentationen fremgår det, at akvakulturbrugene opfylder kravene i artikel 6 i direktiv 91/67/EØF. De kan derfor indrømmes status som godkendt akvakulturbrug i en ikke-godkendt zone og bør føjes til listen over godkendte akvakulturbrug.
(1)(2)

Ved afgørelse af 22. december 2003 (1) udnævnte Rådet medlemmerne af Det Videnskabelige og Tekniske Udvalg for perioden fra den 1. april 2003 til den 31. marts 2008. I henhold til artikel 50 i akten vedrørende vilkårene for tiltrædelse (2) udløb deres mandat imidlertid den 1. maj 2004, og der skal derfor udnævnes nye medlemmer.For at Det Videnskabelige og Tekniske Udvalg i fuldt omfang kan udnytte den omfattende ekspertise, der er nødvendig for at udføre dets opgaver, har udvalget i henhold til sin forretningsorden mulighed for at opfordre medlemmernes suppleanter til at deltage i møderne —
(6)

Kommissionens beslutning 97/222/EF (3) indeholder en liste over tredjelande, hvorfra medlemsstaterne kan tillade import af kødprodukter, og i beslutningen fastsættes behandlinger, som skal forebygge risikoen for overførsel af sygdomme via disse produkter. Det er sundhedstilstanden i oprindelseslandet for de dyrearter, hvorfra kødet stammer, der er afgørende for, hvilken behandling produktet skal gennemgå. For at undgå unødvendige byrder for handelen bør det fortsat tillades at importere fjerkrækødprodukter med oprindelse i Bulgarien, som har været gennemvarmet til mindst 70 °C.
(4)

Disse programmer står på den prioriterede liste over programmer for udryddelse og overvågning af visse typer TSE, hvortil der kan ydes EF-tilskud i 2005, og denne liste blev fastlagt ved Kommissionens beslutning 2004/696/EF af 14. oktober 2004 om listen over programmer for udryddelse og overvågning af visse typer TSE, hvortil der kan ydes EF-tilskud i 2005 (3).
(9)

Der hersker fortsat usikkerhed omkring kvaliteten af oplysningerne om de offentlige finanser. Det 2003-underskud på 3,2 % af BNP, der blev indberettet den 4. maj, skal sammenholdes med det tal på 1,7 % af BNP, der blev indberettet i begyndelsen af marts, og som blev ændret til 2,95 % af BNP ved udgangen af samme måned, efter at den nye regering havde taget initiativ til en gennemgribende revision af de offentlige finanser. Eftersom der stadig står ubesvarede spørgsmål tilbage om de underliggende data, har de græske myndigheder forpligtet sig til hurtigt at finde en løsning på de udestående problemer i tæt samarbejde med Eurostat. Skønt Eurostat validerede de tal, der blev indberettet den 4. maj, er der desuden stor sandsynlighed for, at tallene for 2003 og tidligere år vil blive justeret (næsten helt sikkert i opadgående retning for underskuddenes vedkommende) i forbindelse med den sædvanlige indberetning i september 2004. Disse justeringer forventes også at presse tallet for 2004-underskuddet i vejret —
(1)

Ved Kommissionens beslutning 2003/746/EF af 14. oktober 2003 om listen over programmer for udryddelse og overvågning af visse typer TSE, hvortil der kan ydes EF-tilskud i 2004 (2), opstilles en liste over de programmer, medlemsstaterne har indsendt til Kommissionen, vedrørende overvågning af transmissible spongiforme encephalopatier (TSE), hvortil der kan ydes EF-tilskud i 2004. I nævnte beslutning fastsættes endvidere den foreslåede procentsats og det maksimale tilskud til hvert program.
(2)

I Kommissionens beslutning 2003/743/EF af 14. oktober 2003 om listen over programmer for udryddelse og overvågning af dyresygdomme og for kontrol med henblik på forebyggelse af zoonoser, hvortil der kan ydes EF-tilskud i 2004 (2), fastsættes den foreslåede procentsats og det maksimale EF-tilskud til hvert program, som forelægges af medlemsstaterne.